
Съгласуването се извършва на основание чл. 21, ал. 5 от Закона за нормативните актове

Проект на Постановление на Министерския съвет за одобряване  на Тарифа за таксите, които се събират от Патентното ведомство на Република България

	Номер и дата:
	

	
	В отговор на №:
	ПВ-3846/18.12.2024 г.

	
	Институция:
	Патентно ведомство

	Диспозитив:
	


	Основание:
	[bookmark: Dropdown4]
	от Устройствения правилник на Министерския съвет и на неговата администрация


	     Обща бележка: 
     Видно от изложеното в оценката, предвиждат се технически изменения в действащата  Тарифа за таксите, които се събират от Патентното ведомство на Република България. Тези изменения  се налагат с оглед привеждането на тарифата в съответствие с Националния план за въвеждане на еврото в Република България и със Закона за въвеждане на еврото в Република България и не изискват приемането на нова тарифа. Във връзка с това и за повече яснота предлагаме да се промени наименованието на нормативния акт на проект на Постановление на Министерския съвет за изменение на Тарифа за таксите, които се събират от Патентното ведомство на Република България. 
Ако са необходими и други промени в тарифата и/или се налага приемането на нова тарифа, информацията и съдържанието на оценката следва да бъде допълнено така, че да съответства на обхвата и съдържанието на предложените нормативни промени и предприемането им да бъде оценено. Към настоящия момент, според съдържанието на оценката, единствените промени, които се предлагат, са технически, с оглед предстоящото въвеждане на еврото като парична единица в Република България и поради тази причина смятаме, че е необходимо да се промени наименованието на проекта на нормативен акт за да отговаря на същността и съдържанието на предложените нормативни промени. 

	
*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация се съпоставят кръгът от въпроси, проблеми и решения, разгледани в оценката на въздействието и кръгът от въпроси, засегнати от обхвата на нормативната намеса, в проекта на акт.

	***   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с оценката на въздействието и проекта на акт при обществените консултации, провеждани в изпълнение на Закона за нормативните актове.

	
ДИРЕКТОР НА ДИРЕКЦИЯ 
„МОДЕРНИЗАЦИЯ НА АДМИНИСТРАЦИЯТА“

							      (ИСКРЕН ИВАНОВ)

